Այցի ընթացքում «Փորձաքննությունների ազգային բյուրո» ՊՈԱԿ-ի տնօրեն Արգամ Հովսեփյանը շնորհակալություն հայտնեց ԹՊԻՀ/INL ծրագրի տնօրեն Շենոն Բեհային, խնդրելով շնորհակալական խոսքեր փոխանցել նաև Հայաստանի Հանրապետությունում ԱՄՆ դեսպանության գործընկերներին՝ ՀՀ-ում ԱՄՆ դեսպան պարոն Ռիչարդ Միլսի գլխավորությամբ, ինչպես նաև ԹՊԻՀ/INL գրասենյակի ողջ անձնակազմին՝ ինչպես նախորդ տարիների ընթացքում ծրագրի շրջանակներում «Փորձաքննությունների ազգային բյուրո» ՊՈԱԿ-ին կատարած բազմաթիվ արժեքավոր նվիրատվությունների և ցուցաբերած մեծածավալ աջակցության, այնպես էլ ներկայիս՝ շուրջ 17.000 ԱՄՆ դոլար արժողությամբ նվիրատվության համար, վստահություն հայտնելով, որ «Փորձաքննությունների ազգային բյուրո» ՊՈԱԿ-ի հնարավորությունների հզորացմանն ու զարգացմանն ուղղված ԱՄՆ դեսպանության տարիների ընթացքում ցուցաբերած աջակցությունը ծառայում է Հայաստանի Հանրապետությունում դատափորձագիտական բնագավառի արդիական հնարավորությունների ապահովմանն ու արդյունավետ կիրառմանը քրեական հետապնդման և արդարադատության իրականացման ոլորտում՝ նպաստելով իրավապահ համակարգի արդյունավետության բարձրացմանը, հանցավորությանն ու կոռուպցիային համարժեք հակազդմանը: